**Likumprojekta „Grozījumi likumā „Par palīdzību dzīvokļa jautājumu risināšanā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **Sagatavotā likumprojekta izskatīšana ir steidzama, ņemot vērā sekojošus faktorus:**1) Ministru kabineta 2013. gada 13. augusta sēdē pieņemts zināšanai informatīvais ziņojums „Komplekss risinājums elektroenerģijas tirgus problemātikai” (turpmāk – Ziņojums) (prot.Nr.44, 156.§) un pamatā tika atbalstīti Ziņojumā ietvertie risinājumi, kuru tālākai virzībai un realizācijai nepieciešami steidzama tiesiskā regulējuma ietvara izveide (viens no tiem ir likumprojekts „Grozījums likumā „Par palīdzību dzīvokļa jautājumu risināšanā””).2) Atbilstoši Ministru kabineta 2013. gada 13. augusta sēdes protokollēmuma Nr.44, 156.§ 8. punktam jautājumu par kompleksiem risinājumiem elektroenerģijas tirgus problemātikai uzdots turpināt izskatīt Ministru kabinetā valsts budžeta projekta 2014. gadam sagatavošanas procesā. Atbilstoši valsts budžeta virzības laika grafikam valsts budžets Ministru kabinetam ir jāpieņem līdz 2013. gada 1. oktobrim(atbilstoši Ministru kabineta 2013.gada 27.augusta sēdē nolemtajam, prot.Nr.46).3) Ar likumprojektu „Grozījums likumā „Par palīdzību dzīvokļa jautājumu risināšanā”” saistītā subsidētās elektroenerģijas nodokļa ieviešanas paredzamais termiņš ir 2014. gada 1. janvāris, savukārt pilnīga elektroenerģijas liberalizāciju paredzētās veikt 2014. gada pirmajā pusgadā. Kompleksos risinājumus kopumā veido četri virzieni, proti, elektroenerģijas tirgus liberalizācija, sociālais atbalsts, elektroenerģijas obligātā iepirkuma un garantētās maksas par uzstādīto elektrisko jaudu maksājumu ieņēmumu, kurus veido elektroenerģijas lietotāju obligātā iepirkuma komponentes maksājumi un valsts budžeta dotācijas, administrēšanai, subsidētās elektroenerģijas nodokļa izveidošana.Ņemot vērā minēto, ir izstrādāts likumprojekts „Grozījums likumā „Par palīdzību dzīvokļa jautājumu risināšanā””. |
| 2. | Pašreizējā situācija un problēmas | Atbilstoši likuma „Par pašvaldībām” 15. pantam, gan sociālās palīdzības nodrošināšana iedzīvotājiem, gan arī palīdzības sniegšana iedzīvotājiem dzīvokļa jautājumu risināšanā ir pašvaldības autonomā funkcija. Likuma „Par pašvaldībām” 7. pants nosaka, ka autonomās funkcijas pildāmas kārtībā, kāda paredzēta attiecīgās nozares likumos un Ministru kabineta noteikumos. Attiecīgi sociālā palīdzība tiek sniegta tādā kārtībā, kā to nosaka Sociālo pakalpojumu un sociālās palīdzības likums, savukārt kārtību, kādā iedzīvotājiem tiek sniegta palīdzība dzīvokļa jautājumu risināšanā nosaka likums „Par palīdzību dzīvokļa jautājumu risināšanā”. *Sociālās palīdzības mērķis ir sniegt materiālu pabalstu krīzes situācijās nonākušām trūcīgām un maznodrošinātām ģimenēm (personām),* lai apmierinātu to pamatvajadzības un veicinātu darbspējīgo personu līdzdarbību savas situācijas uzlabošanā. Savukārt par pamatvajadzībām šā likuma izpratnē ir uzskatāms ēdiens, apģērbs, mājoklis, veselības aprūpe, obligātā izglītība. Lai nodrošinātu mājokļa pieejamību, Sociālo pakalpojumu un sociālās palīdzības likumā dzīvokļa pabalsts noteikts kā viens no diviem obligāti izmaksājamiem pašvaldību pabalstiem. Minētajā likumā nav definēts, kādu maksājumu segšanai ir paredzēts dzīvokļa pabalsts. Dzīvokļa pabalsta saturs iezīmēts likuma „Par palīdzību dzīvokļa jautājumu risināšanā” 3.pantā, kur noteikts, ka viens no palīdzības veidiem ir „Pabalsta piešķiršana dzīvojamās telpas īres maksas un maksas par pakalpojumiem, kas saistīti ar dzīvojamās telpas lietošanu, segšanai (turpmāk – dzīvokļa pabalsts). Sociālo pakalpojumu un sociālās palīdzības likumā minētais dzīvokļa pabalsts ir saistīts ar otru obligāti izmaksājamo pašvaldību pabalstu - pabalstu garantētā minimālā ienākumu līmeņa nodrošināšanai (turpmāk – GMI), t.i., naudas un mantisko pabalstu vai naudas vai mantisko pabalstu, ko piešķir ģimenēm vai atsevišķi dzīvojošām personām, kuras objektīvu apstākļu dēļ negūst pietiekamus ienākumus un kuras atzītas par maznodrošinātām, nodrošināšanu. Savukārt, likums „Par palīdzību dzīvokļa jautājumu risināšanā” visos gadījumos kā pamatkritēriju palīdzības piešķiršanai nenosaka materiālo resursu novērtēšanu personām (ģimenēm). Pieredze rāda, ka mājokļa pabalsts tiek piešķirts gan maznodrošinātām mājsaimniecībām, gan citām iedzīvotāju grupām saskaņā ar pašvaldību pieņemtajiem noteikumiem. Eiropas Komisijas paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai „Kā panākt, lai iekšējais enerģijas tirgus patiešām funkcionētu”, noteikts, ka dalībvalstīm, risinot lietotāju mazaizsargātību un enerģētisko nabadzību, vajadzētu likt uzsvaru uz energoefektivitātes paaugstināšanas nozīmi, jo subsīdijas vai regulēšana, kas samazina enerģijas cenas kopumā, nerosina energoefektīvus paradumus, neorientējas konkrēti uz tiem, kam vajadzīga aizsardzība, un var kropļot konkurenci. Latvijas mājsaimniecību izdevumu par mājokli īpatsvars kopējos izdevumos, tajā skaitā par elektrību un siltumu, laika periodā no 2008. gada līdz 2011. gadam, ir pieaudzis. Mājsaimniecību izdevumi par mājokli 2008. gadā veidoja vidēji 27,61 latu mēnesī uz vienu mājsaimniecības locekli jeb 11,9% no kopējiem izdevumiem mājsaimniecībai, bet 2011.gadā - vidēji 31 latu mēnesī uz vienu mājsaimniecības locekli jeb 16,6% no kopējiem izdevumiem mājsaimniecībai. Ar to arī izskaidrojama mājsaimniecību nespēja norēķināties par siltumenerģiju, elektroenerģiju un citiem ar mājokli saistītiem izdevumiem. Šobrīd pastāvošie sociālā atbalsta instrumenti attiecībā uz izmaksām par elektroenerģiju tiek pilnībā uzturēti no AS „Latvenergo” līdzekļiem, un tie ir:1. kompensācija starp *Starta tarifu* un *Pamata tarifu*, kas pēc AS „Latvenergo” aplēsēm ir aptuveni 18 milj. LVL gadā. *Starta tarifs* tiek piemērots par pirmajām patērētajām 1200 kWh gada laikā, bet *Pamata tarifs* tiek piemērots lietotāja elektroenerģijas patēriņam, sākot ar 1201 kWh;
2. elektroenerģijas norēķinu karšu izsniegšana lietotājiem ar zemu ienākumu līmeni par aptuveni 0,75 milj. LVL gadā;
3. papildus atbalsts daudzbērnu ģimenēm, apmaksājot 2400 kWh pēc *Starta tarifa* – 0,5 milj. LVL gadā.

Paredzams, ka pēc pilnīgas elektroenerģijas tirgus liberalizācijas AS „Latvenergo” vairs nepildīs sociālās palīdzības funkcijas, līdz ar to pašvaldībām būs nepieciešami papildu līdzekļi sociāli neaizsargāto iedzīvotāju atbalstam.  |
| 3. | Saistītie politikas ietekmes novērtējumi un pētījumi | Ziņojuma 3. nodaļā aprakstītais scenārijs sociālajam atbalstam maznodrošinātiem elektroenerģijas izmaksu segšanai. Pēc pilnīgas elektroenerģijas tirgus liberalizācijas 2014. gadā AS „Latvenergo” vairs nepildīs sociālās palīdzības funkcijas, līdz ar to pašvaldībām būs nepieciešami papildus līdzekļi sociāli mazāk aizsargāto iedzīvotāju atbalstam. Maznodrošinātām mājsaimniecībām vajadzētu kompensēt elektroenerģijas cenas pieaugumu, kur attiecīgi veido izmaksājamā starpība starp *Starta tarifu* un *elektroenerģijas kopējo cenu.* |
| 4. | Tiesiskā regulējuma mērķis un būtība | Elektroenerģijas tirgus liberalizācija ierobežo iespēju tirgus dalībniekiem, tajā skaitā, AS „Latvenergo”, pildīt tiem netipiska funkcijas, tādas kā sociālās palīdzības funkcijas, kas nav saistītas ar to tiešo darbību. Šobrīd ne Sociālo pakalpojumu un sociālās palīdzības likums, ne arī likums „Par palīdzību dzīvokļa jautājumu risināšanā” nenosaka pamatvajadzības mājoklis - saturu, proti, nav noteikts ar dzīvokļa īpašuma lietošanu saistīto pakalpojumu loks, kuru sedz pašvaldība  izmaksājot dzīvokļa pabalstu. Tādēļ šobrīd pašvaldības savos saistošajos noteikumos šo pakalpojumu loku ir noteikušas atšķirīgu un tikai atsevišķas pašvaldības ir paredzējušas, ka dzīvokļa pabalsta ietvaros ir apmaksājama arī elektroenerģija. Vienlaikus tām pašvaldībām, kuras dzīvokļa pabalsta ietvaros šobrīd neapmaksā elektroenerģiju, bet turpmāk plāno piešķirt atbalstu tās iegādei, būs jāgroza iepriekš izdotie saistošie noteikumi. Jau pašlaik normatīvie akti ļauj pašvaldībām dzīvokļa pabalsta ietvaros apmaksāt arī elektroenerģiju. Ekonomikas ministrija par šo iespēju paredz informēt pašvaldības. Likumprojekta mērķis ir noteikt, ka no 2014. gada līdz 2017. gadam valsts papildu dzīvokļa pabalsta finansējumam pašvaldībām piešķir līdzekļus palīdzībai elektroenerģijas apmaksai atbilstoši Ministru kabineta noteiktajam apmēram un piešķiršanas kritērijiem. Palīdzība elektroenerģijas apmaksai tiek piešķirta personām, kurām pašvaldība ir piešķīrusi maznodrošinātas personas statusu.Palīdzība elektroenerģijas apmaksai netiek iekļauta dzīvokļu pabalstā, jo pašvaldībām nav vienota standarta, ko iekļauj dzīvokļu pabalstā, attiecīgi katrai pašvaldībai būs atšķirīga pabalsta veidošanas struktūra. Turklāt pret to iebilst Latvijas Pašvaldību savienība iebilst pret dzīvokļa pabalsta un palīdzības elektroenerģijas apmaksai apvienošanu, kā arī nav izstrādāts universālais pakalpojums energoapgādē.Tāpat likumprojektā paredzēts, ka Ministru kabinets noteiks īpašu palīdzības piešķiršanas kārtību gadījumos, ja pašvaldības saistošie noteikumi paredz dzīvokļa pabalsta ietvaros sniegt palīdzību personām elektroenerģijas apmaksai.  |
| 5. | Projekta izstrādē iesaistītās institūcijas | Ekonomikas ministrija, Finanšu ministrija, Tieslietu ministrija, Labklājības ministrija, Latvijas Pašvaldību savienība, Sabiedrisko pakalpojumu regulēšanas komisija |
| 6. | Iemesli, kādēļ netika nodrošināta sabiedrības līdzdalība | Jautājumu par kompleksiem risinājumiem elektroenerģijas tirgus problemātikai (t.sk., sociālais atbalsts elektroenerģijas izmaksu segšanai) tiek turpināts izskatīt Ministru kabinetā valsts budžeta projekta 2014. gadam sagatavošanas procesā.  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Likumprojekts attiektos uz tām maznodrošinātām personām, kam būtu sedzama maksa par elektroenerģiju.Latvijā 2012. gadā bija 821 060 mājsaimniecības (ar mājsaimniecību saprotot vairākas personas, kuras dzīvo vienā mājoklī un kopīgi sedz mājsaimniecības izdevumus vai viena persona, kura saimnieko atsevišķi). 2012. gada decembrī bija 110 tūkst. personas, kurām spēkā ir maznodrošinātās personas statuss. Kopējais personu skaits, kam 2012. gadā noteikta atbilstība maznodrošinātā statusam, bija 217,3 tūkst. personas (2011. gadā – 265,3 tūkst. personas un 2010. gadā – 282,1 tūkst. personu). Saskaņā ar Labklājības ministrijas datiem par pašvaldību sniegto sociālo palīdzību, dzīvokļu pabalstus 2012. gadā saņēma maksimāli – 67 tūkst. personas martā, bet minimālais skaits – 33,3 tūkst. personas jūlijā. No tām maznodrošinātās mājsaimniecības ir 60-70%. 2012.gada laikā dzīvokļa pabalstu kopā saņēmušas 185,2 tūkst. personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Kopumā plānotais sociālā atbalsta instrumentam laika periodam līdz 2016. gadam būs nepieciešami **9,9 milj. LVL (14,09 milj. EUR)**, no kuriem 2,7 milj. LVL (3,8 milj. EUR) tiktu izmaksāti pašvaldībām mērķdotāciju veidā 2014. gadā, sākot ar 1. aprīli, kad tiks atvērts elektroenerģijas tirgus un stāsies spēkā jaunā OIK, kā arī 3,6 milj. LVL (5,12 milj. EUR) 2015. gadā un 3,6 milj. LVL (5,12 milj. EUR) 2016. gadā. **Finansējums no valsts budžeta līdzekļiem piešķirams Labklājības ministrijai, kura nodrošinātu sociālā instrumenta izpildi.** |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Pašvaldība ik gadu pirms valsts budžeta projekta izstrādāšanas apkopo datus par maznodrošināto personu skaitu, kam sedzama maksa par elektroenerģiju un sastāda budžeta pieprasījumu izdevumu segšanai no valsts budžeta līdzekļiem mērķdotāciju veidā pašvaldībām. Savukārt atbildīgā ministrija apkopo minētos budžeta pieprasījumus un iesniedz tos iekļaušanai valsts budžeta projektā par katru nākamo gadu. |
| 6. | Administratīvo izmaksu monetārs novērtējums | Nav. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi, tūkst.LVL *(tūkst.EUR)* |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0.00 | 0 | + 29 000(+ **41 263,3***euro*) | + 37 500(**+ 53357,7** *euro*) | + 43 000(**+ 61 183,4** *euro*) |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0.00 | 0 | + 29 000(+ **41 263,3***euro*) | + 37 500(**+ 53357,7** *euro*) | + 43 000(**+ 61 183,4** *euro*) |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0.00 | 0 | * 2 720

*(-3870,2 euro)* | * 3 625

*(-5157,9 euro)* | * 3 625

*(-5157,4 euro)* |
| 2.1. valsts pamatbudžets | 0.00 | 0 | * 2 720

*(-3870,2 euro)* | * 3 625

*(-5157,9 euro)* | * 3 625

*(-5157,4 euro)* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0.00 | 0 |  |  |  |
| 3.1. valsts pamatbudžets | 0.00 | 0 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Ziņojuma 2. tabulā tika norādīts ELAF un sociālā atbalsta instrumentam nepieciešamais finansējums un iespējamie finanšu avoti (***milj.LVL***).*

|  |  |  |  |  |
| --- | --- | --- | --- | --- |
|  | **2014** | **2015** | **2016** | **Kopā** |
| ELAF | -20,5 | -33,5 | -39,4 | -93,4 |
| Sociālais atbalsts  | -2,7 | -3,6 | -3,6 | -9,9 |
| Subsidētas enerģijas nodoklis | 24,0 | 25,9 | 27,9 | 77,7 |
| PVN ieņēmumu pieaugums | 5 | 6,7 | 6,7 | 18,4 |
| Efekts no Latvenergo dividenžu  pieauguma |  | 4,9 | 8,4 | 13,3 |
| Bilance | 5,8 | 0,4 | 0,0 | 6,1 |

Ņemot vērā, ka elektroenerģijas tirgus problemātikai tiek piedāvāti kompleksi risinājumi, arī ietekmi uz valsts budžeta ieņēmumu un izdevumu pozīcijām ir nepieciešams skatīt kompleksi un vienoti.Elektroenerģijas apjoms, kas ražots no fosilajiem energoresursiem, salīdzinot ar elektroenerģijas apjomu, kas saražots no AER, ir vairāk kā divas reizes lielāks, kas ietekmē arī katra energoresursa veida daļu OIK. Laika posmā no 2014.-2017. gadam **SEN iemaksas budžetā veidos 105,6 milj. LVL** (2014. gadā – 24,0 milj. LVL; 2015. gadā – 25,9 milj. LVL; 2016. gadā – 27,9 milj. LVL; 2017. gadā – 27,9 milj. LVL).Jeb izskatot *euro* valūtā laika posmā no 2014.-2017. gadam **SEN iemaksas budžetā veidos 150,3 milj. euro** (2014. gadā – 34,1 milj. *euro*; 2015. gadā – 36,8 milj. *euro*; 2016. gadā – 39,7 milj. *euro*; 2017. gadā – 39,7 milj. *euro*).Pie izdevumu pozīcijas, ir divi virzieni virzieniem, kam tiktu paredzēti no SEN valsts budžetā gūtie ienākumu sadale.**1)** Pēc pilnīgas elektroenerģijas tirgus liberalizācijas AS „Latvenergo” vairs nevajadzētu pildīt sociālās palīdzības funkcijas, līdz ar to pašvaldībām būs nepieciešami papildus līdzekļi sociāli mazāk aizsargāto iedzīvotāju atbalstam. Maznodrošinātām mājsaimniecībām vajadzētu kompensēt elektroenerģijas cenas pieaugumu, kur attiecīgi izmaksājamā starpība starp *Starta tarifu* un *elektroenerģijas kopējo cenu.* Kopumā plānotais sociālā atbalsta instrumentam laika periodam līdz 2016. gadam būs nepieciešami **9,9 milj. LVL**, no kuriem 2,7 milj. LVL tiktu izmaksāti 2014. gadā, sākot ar 1. aprīli, kad tiks atvērts elektroenerģijas tirgus un stāsies spēkā jaunā OIK, un 3,6 milj. LVL 2015. gadā un 3,6 milj. LVL 2016. gadā. **Finansējums katru gadu valsts budžeta ietvaros piešķirams Labklājības ministrijai, kura nodrošinātu sociālā instrumenta izpildi.**Paredzēts, ka no 2014. gada līdz 2017. gada 31. decembrim valsts piešķir mērķdotāciju pašvaldībām Ministru kabineta noteiktajā apmērā un kārtībā dzīvokļa pabalsta izmaksu nodrošināšanai iedzīvotājiem atbilstoši gadskārtējā valsts budžeta likumā piešķirtajiem līdzekļiem. **2)** Valsts pienākums ir veikt pasākumus sociālā taisnīguma un ekonomiskās labklājības nodrošināšanai un veicināšanai, un šī pienākuma īstenošanā valstij ir plaša lēmumu pieņemšanas un rīcības brīvība. Ekonomikas ministrijas ieskatā optimāls risinājums OIK turpmāka pieauguma radīto seku novēršanai, kas pilnībā iekļautos valsts rīcības brīvības robežās, ir atsevišķa mehānisma, kurā attiecīgi saplūstu gan lietotāju maksājumi, gan maksājumi no valsts budžeta, izveidošana. Pēc rūpniecības uzņēmumu vērtējuma pašreizējam OIK līmenim (1,89 sant./kWh) nav pieļaujams pieaugums, lai saglabātu tautsaimniecības konkurētspēju. Kā minēts, turpmāks OIK pieaugums negatīvi ietekmētu gan rūpnieciskos ražotājus, gan mājsaimniecības. Tai pat laikā jānorāda, ka, saglabājot OIK 2013.gada līmenī, netiktu nodrošināts nepieciešamais atbalsta apjoms elektroenerģijas ražotājiem, kas saņēmuši tiesības pārdot elektroenerģiju OI ietvaros vai tiesības saņemt garantēto maksu par uzstādīto jaudu. Tāpēc pēc Ekonomikas ministrijas provizoriska vērtējuma, lai trīs gadu periodā no 2014. gada 1. aprīļa līdz 2017. gada 31. martam OIK saglabātu 1,89 sant./kWh līmenī, kopā **papildus nepieciešami līdzekļi 103,6 milj. LVL apjomā** - 2014. gadā 20,5 milj. LVL, 2015. gadā 33,5 milj. LVL, 2016. gadā 39,4 milj. LVL, savukārt 2017. gadā 10,2 milj. LVL. Periodā no 2014. līdz 2016. gadam nepieciešamais papildu finansējums ir 93,4 milj. LVL. Kopumā izdevumu pozīcija 2014.-2017. gadam, ņemot vērā iepriekš aprakstītos divus virzienus, veidotu **113,5 milj. LVL**, kas pa gadiem sadalītos šādi: 2014. gadā – 23,2 milj. LVL; 2015. gadā – 37,1 milj. LVL 2016. gadā – 43,0 milj. LVL, 2017. gadā – 10,2 milj. LVL.Vienlaikus, pieaugot elektroenerģijas kopējai cenai, proporcionāli palielinās arī aprēķināmā pievienotās vērtības nodokļa (turpmāk – PVN) summa (šobrīd elektroenerģijas piegādēm piemēro PVN standartlikmi 21 procenta apmērā). Paredzēts, ka pie kopējās cenas ar PVN 11,30 sant./kWh PVN summa sastādīs 1,96 sant., kas, salīdzinot ar PVN summu, kas ietilpst *Starta tarifā*, nozīmē PVN summas pieaugumu par 0,54 santīmiem. Gada griezumā kopējais elektroenerģijas cenas pieaugums veidos papildus PVN maksājumus aptuveni 5.milj. LVL 2014.gadā, bet 2015.-2017. gadā un turpmākajos gados aptuveni 6,7 milj. LVL apmērā katru gadu.Savukārt efekts no akciju sabiedrības „Latvenergo” dividenžu iemaksu pieaugumu valsts budžetā veidos 4,9 milj. LVL 2015.gadā un attiecīgi 8,4 milj.LVL 2016. un 2017. gadā.Ministru kabineta 2013. gada 27. augusta protokollēmuma Nr.46, 102. § 17. punkts nosaka - atbalstīt Ekonomikas ministrijas priekšlikumu palielināt valsts pamatbudžeta ieņēmumus no subsidētās enerģijas nodokļa 2014. gadā 24 000 000 latu apmērā, 2015. gadā 25 900 000 latu apmērā un 2016. gadā 27 900 000 latu apmērā, no pievienotās vērtības nodokļa 2014.gadā 5 000 000 latu apmērā, 2015. un 2016.gadā 6 700 000 latu apmērā katru gadu un no valsts akciju sabiedrības „Latvenergo” maksājumiem par valsts kapitāla izmantošanu (ieņēmumus no dividendēm) 2015. gadā 4 900 000 latu apmērā un 2016.gadā 8 400 000 latu apmērā, vienlaicīgi palielinot Ekonomikas ministrijai dotāciju no vispārējiem ieņēmumiem un izdevumus Elektroenerģijas lietotāju atbalsta fonda darbībai un sociālo pabalstu elektroenerģijas izmaksu segšanai 2014. gadā – 23 286 970 latu apmērā, 2015. gadā – 37 182 970 latu apmērā, 2016. gadā – 43 082 970 latu apmērā un ēku energoefektivitātes uzlabošanas pārejas risinājumam 2014. gadā 4 212 826 latu apmērā. Noteikt, ka līdzekļi plānojami atsevišķā budžeta apakšprogrammā (29.02.00 „Elektroenerģijas lietotāju atbalsts”). Savukārt saistībā ar sociālā atbalsta administrēšanu izmaksas veidotu divu jaunu štata vietu izveidošanu Labklājības ministrijā, kam būtu nepieciešami 2014. gadā 19,8 tūkst. LVL (28,17 tūkst. EUR), savukārt 2015.g.-2017. gadam 25,53 tūkst. LVL (36,32 tūkst. EUR). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc pilnīgas elektroenerģijas tirgus liberalizācijas AS „Latvenergo” vairs nevajadzētu pildīt sociālās palīdzības funkcijas, līdz ar to pašvaldībām būs nepieciešami papildus līdzekļi sociāli mazāk aizsargāto iedzīvotāju atbalstam. Maznodrošinātām mājsaimniecībām vajadzētu kompensēt elektroenerģijas cenas pieaugumu, kura attiecīgi veidotu izmaksājamā starpība starp *Starta tarifu* un *elektroenerģijas kopējo cenu.* Prognozes liecina, ka pēc elektroenerģijas tirgus liberalizācijas elektroenerģijas kopējā cena būs 11,3 sant./kWh. Līdz ar to starpība, kura būtu jāsedz ar plānotā sociālā instrumenta palīdzību, būs 3,12 sant./kWh. Balstoties uz esošo elektroenerģijas patēriņa struktūru, tiek prognozēts, ka ar atbalsta instrumenta palīdzību sedzamais apjoms vienai maznodrošinātai mājsaimniecībai būs 37,44 LVL gadā.Kopumā plānotais sociālā atbalsta instrumentam laika periodam līdz 2016. gadam būs nepieciešami 9,9 milj. LVL, no kuriem 2,7 milj. LVL (3,8 milj. EUR) tiktu izmaksāti 2014. gadā, sākot ar 1. aprīli, kad tiks atvērts elektroenerģijas tirgus un stāsies spēkā jaunā OIK, un 3,6 milj. LVL (5,1 milj. EUR) 2015. gadā un 3,6 milj. LVL (5,1 milj. EUR) 2016. gadā. Ņemot vērā, ka elektroenerģijas tirgus problemātikai tiek piedāvāti kompleksi risinājumi, arī ietekmi uz valsts budžeta ieņēmumu un izdevumu pozīcijām ir nepieciešams skatīt kompleksi un vienoti.*Attiecīgi ieņēmumus valsts budžetā, lai varētu piešķirt līdzekļus pašvaldībām mērķdotācijas veidā sociālās palīdzības funkcijas veikšanai nodrošinātu attiecīgas Subsidētās elektroenerģijas nodokļa, pievienotās vērtības nodokļa no pārdotās elektroenerģijas apjoma pieauguma un efekta no AS „Latvenergo” dividenžu iemaksu pieaugumu, kas radīsies ieviešot Ziņojumā paredzētos risinājumus.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektā ir paredzēts pilnvarojums Ministru kabinetam noteikt valsts budžeta mērķdotāciju piešķiršanas nosacījumus un kārtību, kādā izvērtējami pašvaldību pieprasījumi.Par Ministru kabineta noteikumu projekta izstrādi atbildīgā institūcija – Labklājības ministrija. Noteikumu projekts tiktu veidots sadarbībā ar Ekonomikas ministriju. |
| 2. | Cita informācija | Nav |

*Anotācijas V, VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildē ir iesaistīta Ekonomikas ministrija, Labklājības ministrija, pašvaldības, kas sniedz atbalstu personām dzīvokļa pabalsta izmaksai. |
| 2. | Projekta izpildes ietekme uz pārvaldes funkcijām | Likumprojekts paredz, ka Ministru kabinets nosaka valsts budžeta mērķdotāciju piešķiršanas nosacījumus un kārtību, kādā izvērtējami pašvaldību pieprasījumi. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts neparedz ietekmi uz pārvaldes institucionālo struktūru.Jaunas institūcijas netiek paredzētas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts neparedz ietekmi uz pārvaldes institucionālo sistēmu.Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts neparedz ietekmi uz pārvaldes institucionālo struktūru.Esošās institūcijas netiek reorganizētas. |
| 6. | Cita informācija | Nav |

Iesniedzējs:

ekonomikas ministrs D.Pavļuts

Vīza: valsts sekretārs J.Pūce

17.09.2013 08:38

2998

K.Piģēns

67013133